અમદાવાદ: અમદાવાદના હેરિટેજ સિટીના દાવાની ચકાસણી કરવા ચાલુ સપ્ટેમ્બર મહિનાના અંતમાં યુનેસ્કોનું પ્રતિનિધિમંડળ શહેરની મુલાકાતે આવી રહ્યું છે. યુનેસ્કોના પ્રતિનિધિમંડળની સંભવિત મુલાકાતના પગલે કોર્પોરેશન અને પુરાતત્ત્વ વિભાગમાં દોડધામ મચી ગઇ છે. શહેરના અનેક ઐતિહાસિક સ્થાપત્યો દબાણોના રાફડા હેઠળ ઢંકાઇ ગયાં છે, પરંતુ આમાં આઘાતજનક બાબત એ છે કે ખુદ પુરાતત્ત્વ વિભાગની ભદ્રની કચેરી જ ભદ્રના પાથરણાં બજારનાં દબાણો હેઠળ શોધ્યે ઝટ જડતી નથી.